**Komentar monetarnih kretanja u martu 2022. godine**

Ukupna novčana masa (M2) na kraju marta 2022. godine iznosila je 30,92 milijarde KM, na mjesečnom nivou registrovan je značajan pad novčane mase za 544,8 miliona KM (1,73%). Smanjenje novčane mase (M2) u martu 2022. godine rezultat je smanjenja kvazi novca (QM) za 453,5 miliona KM (3,3%) i novca (M1) za 91,4 miliona KM (0,5%). Do smanjenja novca (M1) je došlo je usljed smanjenja prenosivih depozita u domaćoj valuti za 268,6 miliona KM (2,2%) i povećanja gotovine izvan banaka za 177,2 milona KM (3,1%). Smanjenje kvazi novca (QM) rezultat je pada prenosivih depozita u stranoj valuti za 57,6 miliona KM (1,7%), ostalih depozita u domaćoj valuti za 169,9 miliona KM (5,6%) i ostalih depozita u stranoj valuti za 225,9 miliona KM (3,2%).

Na godišnjem nivou, porast novčane mase (M2) u martu 2022. godine iznosio je 2,1 milijardu KM (7,3%). Rast je ostvaren kod gotovine izvan banaka za 801,5 miliona KM (15,9%), kod prenosivih depozita u domaćoj valuti za 1,6 milijardi KM (15,5%) i prenosivih depozita u stranoj valuti za 311,1 milion KM (10,3%), uz istovremeno smanjenje ostalih depozita u domaćoj valuti za 162,7 miliona KM (5,4%), i ostalih depozita u stranoj valuti za 454,8 miliona KM (6,2%).

 

Protustavka smanjenju novčane mase (M2) na mjesečnom nivou u martu 2022. godine u iznosu od 544,8 miliona KM (1,73%) je pad neto strane aktive (NSA) za 678,3 miliona KM (3,6%) i rast neto domaće aktive (NDA) za 133,5 miliona KM (1,1%). Porast novčane mase (M2) na godišnjem nivou od 2,1 milijardu KM (7,3%), rezultat je rasta neto strane aktive (NSA) za 2,0 milijarde KM (12,1%) i neto domaće aktive (NDA) za 116,0 miliona KM (0,9%).

**Monetarni pregled**

|  |  |  |  |
| --- | --- | --- | --- |
|   | Stanje u mil. KM | Mjesečne promjene u mil. KM | Godišnje stope rasta u % |
|   | III 2022 | I 2022 | II 2022 | III 2022 | I 2022 | II 2022 | III 2022 |
| **Aktiva** |   |   |   |   |   |   |   |
| **1. Neto strana aktiva** | **18.319,1** | **143,7** | **-262,7** | **-678,3** | **19,6** | **17,3** | **12,1** |
| 1.1. Strana aktiva | 20.159,7 | 54,4 | -270,8 | -689,3 | 15,3 | 13,5 | 9,4 |
| 1.2. Strana pasiva | -1.840,6 | 89,3 | 8,1 | 11,0 | -15,9 | -14,7 | -12,2 |
| **2. Neto domaća aktiva** | **12.604,6** | **-49,6** | **121,5** | **133,5** | **0,3** | **0,1** | **0,9** |
| 2.1. Potraživanja od centralne vlade (neto), kantona i općina | -213,9 | 21,2 | 3,0 | -17,1 | -136,8 | -136,7 | -143,0 |
| 2.2. Potraživanja od domaćih sektora | 20.214,0 | -127,8 | 135,6 | 218,9 | 3,8 | 4,0 | 4,4 |
| 2.3. Ostale stavke | -7.395,5 | 57,0 | -17,0 | -68,3 | -0,8 | 0,3 | 0,4 |
| **Pasiva** |   |   |   |   |   |   |   |
| **1. Novčana masa (M2)** | **30.923,7** | **94,1** | **-141,2** | **-544,8** | **11,2** | **9,8** | **7,3** |
| 1.1. Novac (M1) | 17.825,4 | -61,0 | 50,2 | -91,4 | 17,6 | 16,7 | 15,6 |
| 1.2. Kvazi novac (QM) | 13.098,3 | 155,1 | -191,4 | -453,5 | 3,9 | 1,9 | -2,3 |

**Krediti**

Ukupni krediti domaćim sektorima na kraju marta 2022. godine iznosili su 21,25 milijardi KM i u odnosu na prethodni mjesec povećani su za 195,6 miliona KM (0,9%). Rast kredita registrovan je kod sektora stanovništva za 85,8 miliona KM (0,8%) i privatnih preduzeća za 144,9 miliona KM (1,7%). Pad kreditnog rasta na mjesečnom nivou je zabilježen kod vladinih institucija za 26,2 miliona KM (2,3%), javnih preduzeća za 8,6 miliona KM (1,7%), i ostalih domaćih sektora za 0,3 miliona KM (0,2%).

Godišnja stopa rasta ukupnih kredita u martu 2022. godine iznosila je (3,8%), nominalno 776,7 miliona KM. Godišnji rast kredita registrovan je kod sektora stanovništva za 555,4 miliona KM (5,6%), privatnih preduzeća za 269,4 miliona KM (3,1%) i ostalih domaćih sektora za 14,0 miliona KM (9,2%). Smanjenje kreditnog rasta na godišnjem nivou registrovano je kod vladinih institucija za 53,5 miliona KM (4,5%) i nefinansijskih javnih preduzeća za 8,6 miliona KM (1,7%).

**Sektorska struktura kredita u BiH**

|  |  |  |  |
| --- | --- | --- | --- |
|   | Stanje u mil. KM | Mjesečne promjene u mil. KM | Godišnje stope promjene u % |
| III 2022 | I 2022 | II 2022 | III 2022 | I 2022 | II 2022 | III 2022 |
| **Ukupno** | **21.249,3** | **-142,7** | **119,1** | **195,6** | **3,5** | **3,7** | **3,8** |
| Od toga: |   |   |   |   |   |   |   |
| Stanovništvo | 10.526,4 | -36,6 | 41,6 | 85,8 | 5,3 | 5,5 | 5,6 |
| Privatna preduzeća | 8.926,5 | -81,4 | 86,2 | 144,9 | 2,2 | 2,2 | 3,1 |
| Vladine institucije  | 1.124,6 | -14,7 | -14,6 | -26,2 | 0,8 | 0,8 | -4,5 |
| Javna preduzeća | 505,3 | -4,2 | 7,4 | -8,6 | -3,9 | -2,6 | -1,7 |
| Krediti ostalim domaćim sektorima | 166,5 | -5,7 | -1,5 | -0,3 | 7,8 | 11,9 | 9,2 |

**Devizne rezerve**

Devizne rezerve Centralne banke BiH na kraju marta 2022. godine iznosile su 15,96 milijardi KM. U odnosu na prethodni mjesec, devizne rezerve Centralne banke BiH su smanjene za 384,8 miliona KM (2,4%), dok je na godišnjem nivou registrovan porast za 2,32 milijarde KM (17,0%).